أمازيغية شرق لأطلس لمتوسط هي مجموعة كاتربط بزّاف ديال اللهجات اللي الناس كاتهضر بيها فالشرق والشمال الشرقي ديال لأطلس لمتوسط فلمغريب. هاد اللهجات هي تمازيغت دآيت سغروشن وتمازيغت دآيت واراين، لهجة مرموشة (إيموزار مرموشة)، آيت علاهم، آيت إيوب وآيت مرغي. هاد اللوغة باللهجات نتاعها كاتنتامي للفرع ديال اللوغات الزناتية واخّا كاتشابه بزّاف معا اللهجات ديال أمازيغية لأطلس لمتوسط. هاد اللوغة كاتعتابر لوغة نتيقالية بين لفرع الزناتي ولفرع ديال اللوغات لأمازيغية لأطلسية. تمازيغت دآيت سغروشن وتمازيغت دآيت واراين هي اللي مابين هاد لمجموعة داللهجات تدرسات بزّاف، وغير شوية ديال الدراسات اللي تدارو على اللهجة ديال آيت علاهم ومرموشة. تقريبا ماتدارت حتّى شي دراسة على اللهجة دآيت إيوب وآيت مرغي. Annales de géographie: bulletin de la Société de géographie, Volume 33, p.275 (A. Colin, 1924) J. Bourrilly, Éléments d'éthnographie marocaine, p.42 (Larose, 1932) G. S. Colin, Carte linguistique du Maroc (1934) Revue d'ethnographie et des traditions populaires, Volume 2, p.68 (Société française d'ethnographie, 1921) Kossmann, The Arabic Influence on Northern Berber, pp.20-22 (Brill, 2013) M. Kossmann, Berber subclassification (preliminary version, unpublished), pp.2-3